Maailman kahdeksan ihmettä

Maailman ihmeiden museo

Sarjan jokainen jakso alkaa kyseisellä sketsillä ja se toistuu muuttumattomana sarjan kaikissa jaksossa. Sketsissä hyvin pukeutuneet miespuoliset henkilöt tulevat museon sisään ja rupeavat katsomaan museon näytteillä olevia esineitä. Miehet huomaavat näyttelylasin takana olevan eri aikakausien ihmisiä esittäviä vahanukkeja (esimerkiksi pappi, poliisi, faarao ja intiaani). Miehet alkavat nauraa nukeille, seurauksena ne heräävät henkiin. Miehet lähtevät juoksemaan kovaa vauhtia pois museosta, nuket heidän perässä kävellen.

Akka senku komistuu

Sketsissä aviomies tekee vaimollensa epäsovinnaista: esimerkiksi laittaa hänelle paperipussin päähän tai pahoinpitelee häntä moottorisahalla ja toteaa "Akka senku komistuu". Sketsi on parodia televisiomainoksesta.

Alaston olo

Sketsissä yleensä kaksi saman alan ihmistä keskustelee julkisella paikalla. Toinen miehistä kertoo että tuntee itsensä "alastomaksi". Toinen mies toteaa siihen että "se on normaalia, kyllä siihen tottuu”. Sketsin lopussa selviää, että tunnosta kertova mies on alastomana. 
Alaston olo-sketsissä, jossa Markku Toikka on Tapio Liinojan kanssa jäähallissa, jäähallin järjestysmiehet ottivat sketsin kuvauksen yhteydessä alastomana olevan Toikan kiinni. Paikalle kutsuttiin poliisi, joka totesi että "Toikan pitäisi tietää missä menee taiteen ja hyvän maun raja.".

Herääminen

Sketsissä henkilö herää herätyskellon pirinään. Hän huomaa olevansa nukahtanut outoon paikkaan ja rupeaa kovaan huutoon.

Isäni oli...

Sketsissä kaksi miestä syövät ravintolassa, joista toinen käyttäytyy ruokaillessa jollain erikoisella tavalla. Toinen miehistä ihmettelee käytöstä, mutta hän toteaa että ”Isäni oli…” ja siksi käyttäytyy noin.

Kerhot

Sketsissä joukko miehiä tokaisevat tunnettujen julkisuuden henkilön ”hokemia” ja ovat asusteistuneet samanlaisiin vaatteisiin, jota kyseinen henkilö käyttää. Kohteeksi joutuvat Niilo Tarvajärvi, Lenita Airisto, Raimo Jääskeläinen, Jaakko "Kokki" Kolmonen ja Ilkka Kylävaara.

Madrigaali

Ortodoksikirkon munkit keskustelevat laulamalla ei-uskonnollisista asioista ja paljastavat tehneensä kaikkea munkeille sopimatonta. He muun muassa ovat valmistaneet kirkon kellarissa kiljua ja alkoholin vaikutuksen seurauksena polttaneet oman luostarinsa.  
Kyseisistä sketseistä nousi kohu sarjan ensiesitysaikaan. Muun muassa Suomen ortodoksisen kirkon jäsenet närkästyivät kyseisistä sketseistä. Jotkut pitivät sketseissä käytettyä kieltä sopimattomana. 
Vastaavanlaisia sketsejä esitettiin myös Lapinlahden Lintujen sketsisarjassa Lapinlahden Linnut -Show.

Ota siitä vaan

Sketsissä "sisäinen ääni" alkaa puhutella mietteliään oloista henkilöä. Aluksi ääni kysyy mitä tämän tekee mieli. Tämän jälkeen ääni alkaa lohduttaa ja rohkaisee ihmistä ottamaan mitä hän haluaa.

Palkinto

Matti Jaaranen esittää puutyöyrityksen tympääntynyttä työntekijää. Paikalle saapuvat miehet palkitsevat miehen prenikalla, josta työntekijä ilahtuu. Pari vuotta myöhemmin julkaistussa sketsisarjassa Kuudesti laukeava esitetään samantyylinen sketsi, jossa miehet syyttävät työntekijää lamasta, neuvostokaupan romahtamisesta ja teollisuuden romahtamisesta. Miehet ottavat mitalin pois työntekijältä, ja hakkaavat häntä remmillä.

Syö edullisemmin

Ruoan nouseviin hintoihin esitellään erilaisia yllättäviä ratkaisuja. Seitsemännessä osassa esitetään samaan aiheeseen liittyvä sketsi, mutta nimellä ”Juo edullisemmin”.

Toisinajattelijat

Sketsissä joukko miehiä lukevat jonkun ohjeen tai kiellon, josta he hermostuvat ja rupeavat sen jälkeen tekemään päinvastoin mitä ohjeessa käsketään.

Vittuilupuhelin

Mies huomaa iltapäivälehdessä mainoksen palvelusta nimeltä Vittuilupuhelimesta ja soittaa siihen. Samoihin aikoihin Sleepy Sleepersin Mato Valtosella oli maksupuhelinpalvelu Pottuilupuhelin, jota myös mainostettiin iltapäivälehdissä.

Sketsiluettelo

Musiikkiesitysten nimet ovat kursivoituna luettelossa

Sarjassa esitetyt musiikkiesitykset

"Lainausmerkeissä" olevat musiikkiesitykset on esitetty ainoastaan televisiosarjassa.